Diari Oficial de la Generalitat Valenciana


Sumari del DOGV 9475, del 22-11-2022 (2022/10703)

Anunci de la informació pública de la modificació puntual número 2 del Pla especial de protecció del conjunt històric de Borriana (expedient 8134/2021).
--------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10667


Data del document
:   20-10-2022

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Anunci de la informació pública de la modificació puntual número 2 del Pla especial de protecció del conjunt històric de Borriana (expedient 8134/2021). [2022/10704]  
L'Alcaldia Presidència, mitjançant Decret 2022-3897, de 5 d'octubre de 2022, ha resolt adoptar la següent resolució amb la següent part dispositiva:  
  
«Primer. Sotmetre a informació pública la modificació puntual número 2 del Pla especial de protecció del conjunt històric de Borriana, presentada en data 22 de setembre de 2021 (RE 10170) per la mercantil Compañía de Estacionamiento La Plana, SL, que té per objecte canviar l'assignació d'usos de l'edifici en el qual se situa l'oficina de Correus del carrer Major de Borriana, qualificat actualment com a equipament amb ús administrativoinstitucional de la xarxa secundària de dotacions [SAD], permetent l'ús residencial en la segona planta de l'edifici, amb referència cadastral 2764172UC8079C1479AL, no afecte a activitat o servei públic, que possibilite el seu aprofitament i utilització privada de manera compatible amb les determinacions del planejament.  
  
La modificació afecta l'article 47 de les normes urbanístiques del Pla especial de protecció del conjunt històric de Borriana en incorporar al text de l'articulat una nova determinació complementària respecte de l'ús equipament AD administrativoinstitucional, que queda redactat en els termes i condicions següents:  
AD administrativoinstitucional (\*)  
(\*) En el pis segon de l'immoble amb referència M 53/11 del Catàleg de Béns i Espais Protegits del Pla especial de protecció del conjunt històric (parcel·la amb referència cadastral 7242471NZ4103E9979GD) qualificada com SAD-01, es permet l'ús dominant residencial i usos compatibles de la zona d'emplaçament.  
  
La modificació afecta així mateix el Pla O-04 Usos, dotacions i espais lliures d'ordenació del Pla especial de protecció del conjunt històric.  
Segon. Publicar un anunci en el Diari Oficial de la Generalitat Valenciana, en premsa escrita de gran difusió a la localitat i en el web municipal advertint de la possibilitat de formular al·legacions i observacions, podent aportar tot tipus de documentació o mitjans de prova que estimen adequats en el seu suport, durant el termini de quarant-cinc dies hàbils, comptadors des de l'endemà a la publicació de l'anunci en el DOGV.  
Durant tot el procediment la documentació que s'exposa estarà a la disposició del públic per a la seua consulta en l'apartat d'Urbanisme del tauler d'anuncis de la seu electrònica de l'Ajuntament de Borriana, en l'adreça electrònica: https://burriana.sedelectronica.es/board.  
  
Tercer. Formular consulta a la Conselleria d'Educació, Cultura i Esport, perquè emeta informe en el termini de quaranta-cinc dies hàbils comptadors des de la notificació d'aquest acord, per tal com la modificació afecta les normes urbanístiques del Pla especial del conjunt històric de Borriana, declarat bé d'interés cultural, d'acord amb l'Annex I, en relació amb l'article 1, del Decret 169/2007, de 28 de setembre, del Consell, pel qual es culmina la primera fase d'actualització i adaptació de la Secció Primera de l'Inventari General del Patrimoni Cultural Valencià amb la declaració com a béns d'interés cultural de determinats béns immobles. La documentació objecte de consulta està disponible en l'apartat d'Urbanisme del tauler d'anuncis de la seu electrònica de l'Ajuntament de Borriana, en l'adreça electrònica: https://burriana.sedelectronica.es/board.  
Quart. Contra el present acord, com a acte de tràmit que no posa fi a la via administrativa, no es pot interposar cap recurs. Sense perjudici que puga exercir-se el que s'estime pertinent.»  
  
Borriana, 20 d'octubre de 2022.- L'alcaldessa presidenta: Maria José Safont Melchor.